Išvirkščias pasaulis

Išvirkščias pasaulis () – 2015 m. JAV animacinis filmas, kurį sukūrė „Pixar Animation Studios“ ir išleido „Walt Disney Pictures“. Filmą įgarsino Amy Poehler, Phyllis Smith, Richard Kind, Bill Hader, Lewis Black, Mindy Kaling, Kaitlyn Dias, Diane Lane ir Kyle MacLachlan.

Filme pasakojama apie jaunos mergaitės Railės vidinį pasaulį – penkios personifikuotos emocijos valdo jos mintis ir veiksmus, kai ji prisitaiko prie šeimos persikraustymo.

Jungtinėse Amerikos Valstijose jis buvo išleistas 2015 m. birželio 19 d. Filmas sulaukė teigiamų atsiliepimų dėl meistriškumo, scenarijaus, temos, siužeto ir įgarsintojų pasirodymų. Jis visame pasaulyje uždirbo 858,8 milijono JAV dolerių ir tapo septintuoju pelningiausiu 2015 m. filmu. Filmas taip pat pelnė „Oskarą“ ir daugybė kitų apdovanojimų.

2024 m. išleistas tęsinys – „Išvirkščias pasaulis 2“.

 Vaidmenys 

 Amy Poehler – Laimė
 Phyllis Smith – Nelaimė
 Richard Kind – Bing Bongas
 Bill Hader – Baisulys
 Lewis Black – Pyktis
 Mindy Kaling – Bjaurastis
 Diane Lane – Mama
 Kyle MacLachlan – Tėvas
 Kaitlyn Dias – Railė

 Nuorodos 

 Inside Out. IMDB
 Inside Out. Rotten Tomatoes
 Inside Out. Box Office Mojo

 Išnašos 

Kategorija:2015 filmai
Kategorija:JAV animaciniai filmai
Kategorija:Kompiuterinės animacijos filmai